Etgar Keret

Etgar Keret (heebrea keeles אתגר קרת‏‎; sündinud 20. augustil 1967 Ramat-Ganis) on Iisraeli kirjanik ja lavastaja. Ta kirjutab heebrea keeles ning lavastab nii teatris kui ka kino- ja telefilme.

Ta sündis aastal 1967 Ramat-Ganis. Tema vanemad on holokausti üle elanud. Tema ema Orna Kernet sündis aastal 1934 Mszczonówis ja veetis esimesed eluaastad Varssavis. Isa Efraim Keret (1928–2012) sündis Baranowiczes. Ta on lõpetanud Tel Avivi Ülikooli.

Ta töötab Be'er-Sheva linnas asuva Ben-Guriyyoni Negevi ülikooli loovkirjanduse õppejõuna heebrea kirjanduse osakonnas. Ta on juhendanud paljusid loovkirjutuse õpikodasid Ameerika Ühendriikides.

Kategooria:Iisraeli kirjanikud
Kategooria:Tel Avivi Ülikooli vilistlased
Kategooria:Sündinud 1967